РУСКИ КЕРЕСТУР – Манифестация "Днї керестурскей паприґи" будзе отримана 17. авґуста, утвердзене на схадзки УО орґанизатора Здруженя продуковательох паприґи "Капсикум анум".
Змист манифестациї остава исти як и прещлих рокох, за продуковательох паприґи плановани оглядни поля, стретнуце зоз одкупйовачами, представителями хемийних и нашеньских хижох.
Попри тим, у центру валала буду и штанди зоз продуктами од паприґи и домашнього виробнїцтва, алє и традицийне пририхтованє єдлох у котлох.
Орґанизатор обезпечи награди за найчежшу паприґу, найкрасши штанд и найкрасшу маску на дзецинским маскенбалу, а и того року заплановани дефиле Конїцкого клубу Русин и їх госцох.
У вечарших годзинох будзе концерт ґрупи "Амадеус бенд".